(návrh)

**Zmluva o poskytovaní služieb**

**č. ......................**

(ďalej len „zmluva“)

sa uzatvára podľa § 269 ods. 2 zákona č. 513/1991 Zb. Obchodný zákonník v znení neskorších predpisov zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)

**Zmluvné strany**

|  |  |
| --- | --- |
| **Objednávateľ:** |  |
| Názov:  | **Slovenská republika zastúpená Ministerstvom vnútra Slovenskej republiky** |
| Sídlo: | Pribinova 2, 812 72 Bratislava, Slovenská republika |
| V zastúpení:  |  |
| IČO: | 00151866 |
| DIČ: | 2020571520 |
| Bankové spojenie: | Štátna pokladnica |
| IBAN: | SK78 8180 0000 0070 0018 0023 |
| BIC/SWIFT kód:    | SPSRSKBA |
| Internetová adresa (URL): | [www.minv.sk](http://www.minv.sk)  |
| (ďalej len „**objednávateľ**“) |  |

a

|  |  |
| --- | --- |
| **Poskytovateľ:** |  |
| Názov:  |  |
| Sídlo: |  |
| zastúpený: |  |
| IČO: |  |
| DIČ: |  |
| Bankové spojenie: |  |
| SWIFT :  |  |
| IBAN:  |  |
| E-mail: |  |
| Tel.: |  |
| Internetová adresa (URL):  |  |
| Zapísaný v: |  |
| (ďalej len „**poskytovateľ**“) |  |

(objednávateľ a poskytovateľ ďalej len „zmluvné strany“)

# PREDMET ZMLUVY

# Predmetom tejto zmluvy je záväzok poskytovateľa poskytnúť služby súvisiace s pozáručným servisom, a opravami určených meradiel špecifikovaných v bode 1.2 tohto článku zmluvy a záväzok objednávateľa za riadne a včas poskytnuté služby zaplatiť poskytovateľovi cenu podľa článku V tejto zmluvy. Predmet zmluvy je bližšie definovaný aj v prílohe č. 4 tejto zmluvy.

# Poskytované služby, ktoré sú predmetom tejto zmluvy sa vzťahujú na meradlá - analyzátory dychu AlcoQuant (ďalej len „prístroj“).

# Služby podľa tejto zmluvy pozostávajú z:

* 1. pozáručného servisu a opráv prístroja,
	2. justáže pred následným overením podľa § 27 zákona č. 157/2018 Z. z. o metrológii a o zmene a doplnení niektorých zákonov v znení neskorších predpisov (ďalej len „následné overenie“),
	3. zabezpečenie logistiky podľa prílohy č. 1 a 4 tejto zmluvy a
	4. dodania roliek termopapiera a náustkov.

(ďalej spoločne aj ako ,,služby“)

# Na účely tejto zmluvy sa servisom a opravou prístroja podľa bodu 1.3 tohto článku rozumie vykonávanie činností poskytovateľa spočívajúcich v odstraňovaní akýchkoľvek porúch a poškodení prístroja vrátane ich príslušenstva, ako aj softvérového či doplnkového vybavenia prístroja. Servis a oprava musia zahŕňať všetky úkony potrebné pre uvedenie prístroja do prevádzkyschopného stavu, vrátane možnosti výmeny neopraviteľného dielu prístroja za nový originálny náhradný diel prístroja. Súčasťou servisu a opravy prístroja je aj následne overenie v prípade, že si to rozsah opravy vyžaduje.

# Poskytovateľ bude poskytovať služby na základe samostatných písomných objednávok objednávateľa. Množstvá a druhy jednotlivých služieb vymedzených touto zmluvou, ktoré sa majú poskytnúť, budú stanovené objednávateľom v jednotlivých písomných objednávkach.

# Poskytovateľ vyhlasuje, že v čase uzatvorenia zmluvy je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „zákon č. 315/2016 Z. z.“), pokiaľ sa ho povinnosť zápisu do registra partnerov verejného sektora týka. Ak sa na strane poskytovateľa ako zmluvnej strany podieľa skupina dodávateľov podľa § 37 zákona, má každý člen tejto skupiny dodávateľov povinnosť byť zapísaný v registri partnerov verejného sektora.

# FORMA POSKYTOVANIA SLUŽIEB

# Objednávateľ je povinný uviesť v objednávke špecifikáciu služieb, ktoré majú byť poskytovateľom vykonané. Objednávka ďalej obsahuje:

1. identifikačné údaje objednávateľa a poskytovateľa,
2. číslo objednávky a dátum jej vystavenia,
3. identifikačné číslo prístroja,
4. odhadovanú celkovú cenu,
5. miesto odovzdania prístroja po poskytnutí služieb,
6. meno, priezvisko a telefonický, príp. emailový, kontakt na zástupcu objednávateľa oprávneného odsúhlasovať prípadné zmeny v objednávke.
	1. V prípade opravy, ktorá si vyžaduje následné overenie prístroja, poskytovateľ objednávateľa na túto skutočnosť elektronickou poštou upozorní a následne po poskytnutí súhlasu zástupcom objednávateľa zabezpečí dopravu prístroja na a z následného overenia. Poskytovateľ je povinný elektronickou poštou informovať Objednávateľa o odoslaní prístroja tretej osobe zabezpečujúcej následné overenie, a to najneskôr nasledujúci pracovný deň po odoslaní. Samotné následné overenie prístroja zabezpečuje objednávateľ u tretej osoby na území Slovenskej republiky. Identifikačné údaje osoby zabezpečujúcej následné overenie je objednávateľ povinný poskytnúť poskytovateľovi do 5 pracovných dní od nadobudnutia účinnosti tejto zmluvy alebo do piatich pracovných dní od zmeny osoby zabezpečujúcej následné overenie.
	2. Poskytovateľ je povinný v pracovnom výkaze po odstránení poruchy prístroja uviesť pravdepodobný dôvod vzniku poruchy, ako napr. zlá manipulácia, poškodenie bežnou prevádzkou, pád prístroja, hrubé zaobchádzanie, neodborne preinštalovaný program, nedodržanie návodu na obsluhu, porucha prístroja nezávislá od používateľa a pod.
	3. Poskytovateľ môže zadať plnenie, ktoré je predmetom tejto zmluvy iba subdodávateľom uvedeným v prílohe č. 2 tejto zmluvy. Za plnenie realizované subdodávateľom Poskytovateľ zodpovedá rovnako akoby zmluvu plnil sám.
	4. V Prílohe č. 2 tejto zmluvy sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto zmluvy, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	5. Poskytovateľ je oprávnený zmeniť subdodávateľa iba s predchádzajúcim písomným súhlasom Objednávateľa, a to formou písomného dodatku k tejto zmluve. Navrhovaný subdodávateľ musí spĺňať podmienky účasti týkajúce sa osobného postavenia podľa § 32 zákona o verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až g) a ods. 7 a 8 zákona o verejnom obstarávaní; oprávnenie poskytovať službu sa preukazuje vo vzťahu k tej časti predmetu plnenia, ktorú má subdodávateľ plniť. Poskytovateľ je pritom povinný oznámiť objednávateľovi údaje podľa bodu 2.5 tohto článku zmluvy o novom subdodávateľovi. Poskytovateľ je povinný objednávateľovi oznámiť akúkoľvek zmenu subdodávateľa a zmenu údajov u subdodávateľov, uvedených v Prílohe č. 2 tejto zmluvy, a to bezodkladne.
	6. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	7. Poskytovateľ je povinný zabezpečiť, aby mal splnené povinnosti ohľadom zápisu do registra partnerov verejného sektora vo vzťahu k subdodávateľom Poskytovateľa v zmysle zákona č. 315/2016 Z.z..

# TERMÍNY POSKYTOVANIA SLUŽIEB A DODACIE PODMIENKY

# Poskytovateľ sa zaväzuje poskytnúť služby definované v bode 1.3 tejto zmluvy v súlade s odporúčaniami výrobcu prístroja, pri dodržaní ceny uvedenej v článku V. Tejto zmluvy a v termínoch podľa bodu 3.5 tejto zmluvy.

# Objednávateľ nahlasuje poruchy a požiadavky na opravu formou písomnej objednávky, ktorú doručí poskytovateľovi písomne alebo elektronickou poštou na adresu poskytovateľa ....................@...............

# Doručenie prístroja poskytovateľovi pred poskytnutím služieb na miesto podľa čl. IV. Vykoná objednávateľ na vlastné náklady.

# Objednávateľ v objednávke vymedzí požadovaný rozsah a druh služieb a ich predpokladanú cenu v súlade s Prílohami č. 1., 2. a 3. a v prípade potreby ďalšie podrobnosti poskytovania služieb. Súčasťou objednávky je aj určenie dátumu, do ktorého bude prístroj dodaný poskytovateľovi na vykonanie služieb.

# Poskytovateľ sa zaväzuje zabezpečiť:

* 1. služby uvedené v bode 1.3 písmeno a) a c) zmluvy, ak sa nevykonáva následné overenie, najneskôr do 3 (slovom troch) pracovných dní odo dňa prevzatia prístroja;
	2. služby uvedené v bode 1.3 písmeno b) a c) zmluvy, ak sa vykonáva následné overenie, najneskôr do 5 (slovom piatich) pracovných dní odo dňa prevzatia prístroja;
	3. služby uvedené v bode 1.3 písmeno a), b) a c) zmluvy, ak sa vykonáva následné overenie, najneskôr do 5 (slovom piatich) pracovných dní odo dňa prevzatia prístroja;

# Doby uvedené v bode 3.5 písm. b) a c) tejto zmluvy neplynú po dobu od doručenia prístroja tretej osobe zabezpečujúcej následné overenie po dobu kedy táto tretia osoba oznámi poskytovateľovi vykonanie následného overenia. Doby uvedené v  bodu 3.5 tejto zmluvy môžu byť so súhlasom objednávateľa predĺžené o 14 (slovom štrnásť) pracovných dní, a to aj opakovane, v prípade nutnosti zaobstarania niektorých náhradných dielov od výrobcu prístroja, alebo nutnosti zaslania prístroja, alebo jeho časti na diagnostiku a opravu výrobcovi, prípadne v dôsledku zásahu vyššej moci. O predĺžení lehoty sa poskytovateľ zaväzuje objednávateľa vopred písomne alebo elektronickou formou informovať.

# V prípade rozsiahlych opráv, ktoré presiahnu zmluvne dojednanú dobu alebo predpokladanú cenu stanovenú v písomnej objednávke, poskytovateľ túto skutočnosť bezodkladne písomne alebo elektronickou poštou oznámi objednávateľovi. Poskytovateľ je oprávnený v takejto oprave pokračovať až po písomnom schválení objednávateľom. Plynutie doby podľa bodu 3.5 tohto článku je do udelenia súhlasu objednávateľom prerušené.

# Za okolnosti vyššej moci sa pre účely tejto zmluvy považujú okolnosti, ktoré nastali nezávisle od vôle povinnej strany a bránia jej v splnení predmetných povinností, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala, a to najmä vojna, živelné katastrofy, štrajky. Za vyššiu moc sa však nepovažujú najmä výpadky vo výrobe, nesplnenie alebo oneskorenie dodávok od subdodávateľov, resp. nezískanie úradných povolení.

# Poskytovateľ sa zaväzuje vystaviť podrobný pracovný výkaz všetkých poskytnutých služieb a použitých náhradných dielov. Uvedené listinné podklady sú východiskovým dokumentom potvrdzujúcim oprávnenosť fakturovaných nákladov a podkladom k úhrade faktúry.

# Bezodkladne po vykonaní objednaných služieb o tejto skutočnosti poskytovateľ prostredníctvom emailu oboznámi objednávateľa.

# Po poskytnutí služieb objednávateľ prevezme prístroj od poskytovateľa na základe pracovného výkazu obsahujúceho súpis vykonaných prác. Pracovný výkaz (dodací list) je podrobný dokument, v ktorom sú uvedené a popísané všetky vykonané služby súvisiace s predmetom tejto zmluvy, s uvedením použitých originálnych náhradných dielov a počtu normohodín prislúchajúcich výkonu jednotlivých služieb. Služby v pracovnom výkaze musia byť uvádzané detailne a prehľadne, za účelom jednoduchej identifikácie ceny jednotlivej položky služieb. V prípade postupu podľa bodu 3.7 sa súčasťou výkazu stáva aj zmena objednávky. V pracovných výkazoch alebo vo faktúrach sa nesmú uvádzať nejednoznačne zadefinované služby. Nedostatky v  definovaní služieb je poskytovateľ ihneď povinný odstrániť.

# Po vykonaní služieb podľa poskytovateľ spolu s prístrojom odovzdá originál certifikátu z následného overenia, ak bolo vykonané.

# Doručenie prístroja po vykonaní služieb do miesta určenom objednávateľom v zmysle objednávky zabezpečí poskytovateľ.

# Vymenený nefunkčný náhradný diel na žiadosť objednávateľa odovzdá poskytovateľ zodpovednej osobe objednávateľa, ktorá preberá prístroj po vykonaní opravy a túto skutočnosť vyznačí v pracovnom výkaze. V prípade ponechania nefunkčného náhradného dielu u poskytovateľa, tento zabezpečí likvidáciu elektroodpadu v súlade so zákonom č. 79/2015 Z. z. o odpadoch a o zmene a doplnení niektorých zákonov.

# Poskytovateľ sa zaväzuje počínať si pri oprave tak, aby oprava bola vykonaná v čo najkratšom čase.

# Poskytovateľ sa zaväzuje k maximálnej úspornosti a efektivite pri poskytovaní služieb. Výmenu a fakturáciu dielov, ako napr. senzor, trubkový set, dotykovú plochu, vykoná len v prípade poškodenia takýchto dielov v takej miere, že ich opätovné použitie už nie je možné.

# MIESTO PLNENIA

# Poskytovateľ zabezpečí poskytovanie služieb v mieste prevádzky poskytovateľa, ktorá sa nachádza na území Slovenskej republiky.

# Odovzdanie prístroja objednávateľom pred poskytnutím služieb bude uskutočnené na mieste ..............

# Miesto odovzdania prístroja poskytovateľom po poskytnutí služieb objednávateľ uvedie v objednávke.

# CENA PREDMETU ZMLUVY

# Cena za poskytnutie služieb uvedená v cenníkoch je stanovená dohodou zmluvných strán v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhláškou Ministerstva financií Slovenskej republiky č. 87/1996 Z. z. ktorou sa vykonáva zákon Národnej rady Slovenskej republiky č. 18/1996 Z. z. o cenách. Cenníky tvoria prílohu č. 1 a č. 2 a sú neoddeliteľnou súčasťou tejto zmluvy.

# Maximálna celková hodnota poskytnutých služieb počas doby trvania zmluvy je ............ (*doplní sa celková ponuková cena úspešného uchádzača*) Eur bez DPH. V cene je zahrnuté poskytnutie služieb vrátane ceny použitých náhradných dielov. Rozsah poskytnutých služieb závisí od skutočných potrieb objednávateľa. Objednávateľ si vyhradzuje právo nevyčerpať celkový finančný limit uvedených v tomto bode zmluvy za predmet zmluvy a poskytovateľ sa zaväzuje uvedené právo objednávateľa akceptovať.

# Cena za služby v prípade použitia náhradných dielov pri oprave prístroja pozostáva z ceny hodinovej sadzby podľa prílohy č. 1 k tejto zmluve a z ceny za náhradné diely podľa prílohy č. 2 k tejto zmluve.

# Pri cene najčastejšie používaných náhradných dielov a služieb bude poskytovateľ vychádzať z cenníkov uvedených v prílohe č. 1 a prílohe č. 2 k tejto zmluve. V prípade náhradných dielov a služieb, ktoré nie sú súčasťou prílohy č. 1 a prílohy č. 2 k tejto zmluve, bude poskytovateľ pri oceňovaní vychádzať z aktuálne platného zverejneného cenníka, s ktorým bude objednávateľ oboznámený do 14 (slovom štrnástich) kalendárnych dní od nadobudnutia jeho platnosti. Poskytovateľ sa zaväzuje objednávateľa oboznámiť s navýšením cien náhradných dielov a služieb, ktoré nie sú súčasťou prílohy č. 1 a prílohy č. 2 tejto zmluvy písomne do 14 (slovom štrnástich) kalendárnych dní od nadobudnutia platnosti navýšenia. Počas trvania zmluvy môže poskytovateľ písomne informovať objednávateľa, že určité náhradné diely, ktoré sú uvedené v prílohe č. 2 k tejto zmluve alebo v inom cenník poskytovateľa sa už výrobcom nedodávajú (ich výroba bola ukončená) a sú nedostupné. V takom prípade, bez potreby akéhokoľvek osobitného právneho úkonu, povinnosť poskytovateľa dodať takéto náhradné diely zaniká a nebude sa na ňu prihliadať.

# Cena za služby môže byť zmenená v prípade zmeny právnej úpravy DPH, a to formou písomného dodatku k tejto zmluve.

# Ak po poskytnutí služby podľa bodu 1.3 písm. a) alebo b) bude výsledkom následného overenia prístroja zamietací list, poskytovateľ je povinný vykonať opätovne službu podľa bodu 1.3 písm. b) a c) bezplatne, a to aj opakovane až do úspešného vykonania následného overenia prístroja.

# Zmluvné strany sa dohodli, že jednotkové ceny uvedené v prílohe č. 1 tejto zmluvy môže poskytovateľ v reakcii na mieru inflácie automaticky navýšiť, a to za nasledovných podmienok:

* + 1. navýšenie nie je možné vykonať v kalendárnom roku uzatvorenia zmluvy a súčasne skôr ako o 6 mesiacov od uzavretia zmluvy,
		2. po prvom navýšení možno navýšenie vykonať o každých 12 mesiacov s platnosťou na ďalších min. 12 mesiacov,
		3. je možné vykonať iba v prípade, ak percentuálnou mierou Inflácie podľa bodu 5.8 je viac ako 2,5 %,
		4. je možné vykonať len o percentuálnu hodnotu automatického inflačného indexu.

# Percentuálnou mierou Inflácie pre účely tejto zmluvy sa rozumie hodnota uvedená Štatistickým úradom Slovenskej republiky na webe <https://datacube.statistics.sk/#!/view/sk/vbd_sk_win2/sp1819ms/v_sp1819ms_00_00_00_sk> (web je platný v čase uzavretia zmluvy), a to hodnota indexu cien priemyselných výrobcov podľa SK NACE Rev. 2 bez spotrebnej dane – tuzemsko, konkrétne riadok „33 Oprava a inštalácia strojov a prístrojov“, podriadok „romr = 100“, podstĺpec „1. – 12.“ stĺpca s rokom predchádzajúcim roku v ktorom k navýšeniu cien dochádza, pričom do tejto hodnoty sa odpočíta hodnota 100. Pre odstránenie pochybností zmluvné strany berú na vedomie, že nejde o mieru inflácie meranej indexom spotrebiteľských cien.

# Percentuálnou hodnotou automatického inflačného indexu sa pre účely tejto zmluvy rozumie 75 % hodnoty percentuálnej miery Inflácie.

# Poskytovateľ je povinný písomne informovať objednávateľa o navýšení cien podľa bod 5.7 najmenej 15 dní pred navýšením cien. Oznámenie musí obsahovať aktualizovanú prílohu č. 1 zmluvy, údaj o momente od kedy dochádza k navýšeniu cien a odôvodnenie umožňujúce overenie splnenia dôvodov podľa bodu 5.7; inak je navýšenie cien neplatné.

# Zmluvné strany sa dohodli, že jednotkové ceny uvedené v prílohe č. 1 tejto zmluvy môže objednávateľ v reakcii na mieru deflácie automaticky znížiť, a to za nasledovných podmienok:

* + 1. Zníženie nie je možné vykonať v kalendárnom roku uzatvorenia zmluvy a súčasne skôr ako o 6 mesiacov od uzavretia zmluvy,
		2. po prvom znížení možno zníženie vykonať o každých 12 mesiacov s platnosťou na ďalších min. 12 mesiacov,
		3. je možné vykonať iba v prípade, ak miera deflácie je viac ako 2,5 %,
		4. je možné vykonať len o percentuálnu hodnotu automatického deflačného indexu.

# Percentuálnou hodnotou automatického deflačného indexu sa pre účely tejto zmluvy rozumie percentuálna miera deflácie určená primerane spôsobom podľa bodu 5.8.

# Objednávateľ je povinný písomne informovať poskytovateľa o znížení cien podľa bod 5.11 tejto zmluvy najmenej 30 dní pred znížením cien. Oznámenie musí obsahovať aktualizovanú prílohu č. 1 zmluvy, údaj o momente od kedy dochádza ku zníženiu cien a odôvodnenie umožňujúce overenie splnenia dôvodov podľa bodu 5.11 tejto zmluvy; inak je zníženie cien neplatné.

# PLATOBNÉ PODMIENKY

# Objednávateľ je povinný uhradiť cenu za riadne a včas poskytnuté služby poskytovateľovi na základe faktúry. Súčasťou faktúry je pracovný výkaz. Faktúra musí mať náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov a musí byť vystavená v súlade s touto zmluvou.

# Položky na faktúre musia byť uvedené tak, ako sú uvedené v pracovnom výkaze.

# Poskytovateľ k faktúre priloží doklady, na základe ktorých bola faktúra vystavená, konkrétne: pracovný výkaz poskytovateľa, justážny list, kópiu objednávky objednávateľa, preberací protokol podpísaný objednávateľom pri odovzdávaní prístroja po vykonanej oprave.

# Objednávateľ je povinný uskutočniť úhradu faktúry do 30 (slovom tridsiatich) dní od ich doručenia formou bezhotovostného platobného styku na účet poskytovateľa. Cena sa považuje za uhradenú dňom odpísania finančných prostriedkov z účtu objednávateľa uvedeného v záhlaví tejto zmluvy na účet poskytovateľa uvedený v záhlaví tejto zmluvy.

# Objednávateľ si vyhradzuje právo vrátiť na doplnenie neúplnú faktúru, alebo na prepracovanie faktúru, ktorá nemá náležitosti daňového dokladu, alebo nie je vystavená v súlade s touto zmluvou. V takomto prípade sa preruší lehota jej splatnosti a nová lehota splatnosti faktúry začne plynúť po doručení opravenej resp. doplnenej faktúry objednávateľovi.

# Objednávateľ neposkytuje poskytovateľovi finančný preddavok, resp. zálohovú platbu.

# ZODPOVEDNOSŤ ZA VADY

# Zodpovednosť za škodu vzniknutú na prístroji prechádza na poskytovateľa od momentu prevzatia prístroja až do času odovzdania prístroja späť objednávateľovi po zabezpečení služieb, s výnimkou doby od odovzdania prístroja tretej osobe zabezpečujúcej následné overenie po prevzatie prístroja od tretej osoby zabezpečujúcej následné overenie.

# Poskytovateľ poskytuje záruku na poskytnuté služby v dĺžke minimálne 6 (slovom šesť) mesiacov odo dňa poskytnutia služby uvedeného na pracovnom výkaze podľa článku III. tejto zmluvy. Záruka sa vzťahuje na kvalitu vykonanej opravy.

# Náhradné diely použité pri oprave majú záruku 24 (slovom dvadsaťštyri) mesiacov odo dňa uvedeného na pracovnom výkaze podľa článku III. tejto zmluvy, s výnimkou akumulátora, na ktorý sa poskytuje záruka 12 (slovom dvanásť) mesiacov odo dňa uvedeného na pracovnom výkaze podľa článku III. tejto zmluvy.

# Objednávateľ je povinný reklamovať prípadné vady poskytnutých služieb u poskytovateľa do 7 (slovom sedem) dní po ich zistení písomne alebo elektronickou poštou.

# Oznámenie o vadách poskytnutých služieb musí obsahovať:

* 1. číslo objednávky,
	2. popis vady alebo popis spôsobu, akým sa vada prejavuje.

# Poskytovateľ je povinný v prípade reklamácie zabezpečiť bezplatné odstránenie vád v lehote 14 (slovom štrnásť) dní odo dňa prevzatia prístroja.

# Objednávateľ si vyhradzuje právo prevziať prístroj po realizácii služby výhradne v kvalite predpísanej príslušnými všeobecne záväznými právnymi predpismi platnými na území SR a technickými normami.

# Poskytovateľ nezodpovedá za vady a ich následky vzniknuté neodbornou obsluhou alebo opravami prístroja realizovaných objednávateľom, svojvoľnou manipuláciou s prístroja alebo používaním neoriginálnych náhradných dielov a spotrebného materiálu, ktoré neodporučil výrobca konkrétneho prístroja alebo poskytovateľ.

# ZMLUVNÉ POKUTY A ÚROKY Z OMEŠKANIA

# V prípade nedodržania lehôt poskytovania služieb podľa článku III. tejto zmluvy je objednávateľ oprávnený účtovať poskytovateľovi zmluvnú pokutu vo výške 0,5% z hodnoty služby, s ktorou je poskytovateľ v omeškaní, a to za každý aj začatý deň omeškania.

# V prípade omeškania poskytovateľa s odstránením reklamovaných vád služieb podľa článku VII. tejto zmluvy je objednávateľ oprávnený požadovať od poskytovateľa zaplatenie zmluvnej pokuty vo výške 0,5% z hodnoty služby, s ktorou je poskytovateľ v omeškaní, a to za každý aj začatý deň omeškania.

# V prípade, že je objednávateľ v omeškaní so zaplatením doručenej faktúry po lehote jej splatnosti, je poskytovateľ oprávnený požadovať od objednávateľa zaplatenie zákonných úrokov z omeškania, a to za každý aj začatý deň omeškania.

# Zaplatením zmluvnej pokuty/zmluvných pokút poskytovateľom podľa tejto zmluvy nie je dotknutý nárok objednávateľa na náhradu škody, ktorá prevyšuje zmluvnú pokutu/zmluvné pokuty a vznikla v priamej príčinnej súvislosti s porušovanou zmluvnou povinnosťou, za ktorú sa ukladá zmluvná pokuta.

# TRVANIE A SKONČENIE ZMLUVY

# Zmluva sa uzatvára na dobu určitú a to na obdobie 4 (slovom štyroch) rokov odo dňa nadobudnutia jej účinnosti alebo do vyčerpania finančného limitu uvedeného v článku V. bode 5.2. tejto zmluvy podľa toho, ktorá skutočnosť nastane skôr.

# Túto zmluvu je možné skončiť:

* 1. písomnou dohodou zmluvných strán, a to dňom uvedeným v takejto dohode,
	2. písomným odstúpením od tejto zmluvy ktoroukoľvek zo zmluvných strán,
	3. písomnou výpoveďou objednávateľa podľa bodu 9.7. tohto článku.

# Odstúpiť od tejto zmluvy môže ktorákoľvek zmluvná strana z dôvodu jej podstatného porušenia alebo z dôvodu nemožnosti plnenia tejto zmluvy. Za podstatné porušenie tejto zmluvy sa považuje:

1. na strane poskytovateľa porušenie akejkoľvek povinnosti vyplývajúcej mu z tejto zmluvy, ktoré poskytovateľ nenapraví a takúto povinnosť nesplní ani v primeranej dodatočnej lehote poskytnutej objednávateľom v písomnom upozornení na porušenie zmluvy doručenom poskytovateľovi,
2. na strane objednávateľa omeškanie s úhradou jednotlivých faktúr, ktoré neboli uhradené najneskôr do 90 (slovom deväťdesiat) dní po lehote ich splatnosti.

# Objednávateľ je oprávnený odstúpiť od tejto zmluvy aj v prípade, ak:

1. proti poskytovateľovi sa začalo konkurzné konanie alebo reštrukturalizácia,
2. poskytovateľ vstúpil do likvidácie,
3. je naplnený niektorých z dôvodov na odstúpenie od zmluvy upravený v zákone č. 343/2015 Z. z.

# Odstúpenie od tejto zmluvy musí mať písomnú formu, musí sa v ňom uviesť dôvod odstúpenia a je účinné doručením druhej zmluvnej strane.

# Zmluvná strana, ktorá odstúpi od tejto zmluvy, má právo požadovať od druhej zmluvnej strany náhradu škody, ktorá jej týmto konaním vznikla, okrem prípadov vyššej moci charakterizovanej v bode 3.8 tejto zmluvy.

# Túto zmluvu môže objednávateľ písomne vypovedať aj bez udania dôvodu. Výpovedná lehota je 3 mesiace. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená poskytovateľovi.

# ZÁVEREČNÉ USTANOVENIA

# Zmluvu je možné dopĺňať alebo meniť len formou písomných a očíslovaných dodatkov k tejto zmluve, ktoré budú podpísané oboma zmluvnými stranami a ktoré sa po nadobudnutí účinnosti stávajú neoddeliteľnou súčasťou tejto zmluvy.

# Vzťahy touto zmluvou zvlášť neupravené sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatnými všeobecne záväznými právnymi predpismi platnými v Slovenskej republike.

# Zmluvné strany sa dohodli, že všetky spory vyplývajúce z tejto zmluvy budú prednostne riešiť rokovaním o možnej zhode.

# Osoba oprávnená konať v rámci práv a povinností ustanovených v tejto zmluve za objednávateľa: ......................................

# Osoba oprávnená konať v rámci práv a povinností ustanovených v tejto zmluve za poskytovateľa: ......................................

# Zmluva je vyhotovená v 4 (slovom štyroch) vyhotoveniach s platnosťou originálu, v 2 (slovom dvoch) vyhotoveniach pre poskytovateľa a v 2 (slovom: dvoch) vyhotoveniach pre objednávateľa.

# Zmluvné strany vyhlasujú, že sú oprávnené túto zmluvu podpísať, že si ju prečítali, táto zmluva je prejavom ich pravej a slobodnej vôle a súhlasia s jej obsahom, neuzatvárajú ju v tiesni ani za zvlášť nevýhodných podmienok, a na znak súhlasu uvedenú zmluvu vlastnoručne podpisujú.

# Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.

# Neoddeliteľnou súčasťou tejto zmluvy sú:

* 1. Príloha č. 1: Cenník práce a služieb – servis a opravy analyzátorov dychu AlcoQuant,
	2. Príloha č. 2: Cenník najčastejšie používaných originálnych náhradných dielov,
	3. Príloha č. 3: Počty normohodín za najčastejšie servisné služby,
	4. Príloha č. 4: Predmet zmluvy,
	5. Príloha č. 5: Zoznam subdodávateľov.

Za objednávateľa: Za poskytovateľa:

 V Bratislave dňa ..................... V Bratislave dňa: .....................

 ....................................................... .......................................................

# Príloha č. 1 zmluvy - Cenník práce a služieb – servis a opravy analyzátorov dychu AlcoQuant

Tu budú doplnené ceny pravidelného servisu a ceny servisných služieb predložené úspešným uchádzačom (z prílohy č. 3.1 SP)

# Príloha č. 2 zmluvy - Cenník najčastejšie používaných originálnych náhradných dielov

Tu budú doplnené ceny náhradných dielov a príslušenstva predložené úspešným uchádzačom (z prílohy č. 3.1 SP)

# Príloha č. 3 zmluvy - Počty normohodín za najčastejšie servisné služby

|  |  |  |
| --- | --- | --- |
| **Číslo úkonu** | **Opis činnosti** | **počet Nh** |
| 1. | Výmena alkoholového senzora | 1 |
| 2. | Výmena trubkového setu | 0,5 |
| 3. | Výmena dotykovej plochy | 0,5 |
| 4. | Výmena displeja | 0,5 |
| 5. | Výmena veka batérie | 0,5 |
| 6. | Výmena držiaka náustku | 0,5 |
| 7. | Výmena tlakového snímača | 0,5 |
| 8. | Výmena matičnej dosky | 0,5 |

**Príloha č. 4 zmluvy – Predmet zmluvy**

Obsah je zhodný s obsahom prílohy č. 1 SP

**Príloha č. 5 zmluvy – Zoznam subdodávateľov**

|  |  |  |  |  |  |
| --- | --- | --- | --- | --- | --- |
| **názov** | **sídlo** | **IČO** | **údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia** | **Predmet subdodávky** | **Podiel subdodávky** |
|  |  |  |  |  |  |